בסוף עונת 2013/2014 עזב ספיר את הקבוצה, אשר חזרה לבעלות העירייה. ב-11 במאי 2015 רכש שחקן העבר אייל ברקוביץ' את הקבוצה מידי העירייה, תמורת תשלומים של 125,000 ש"ח כל שנה במשך 10 שנים.
במהלך עונת 2018/2019 הכריז אייל ברקוביץ' על כוונתו לעזוב את המועדון והחל חיפוש אחר בעלים חדשים.
ב-20 ביולי 2019 רכש עמוס לוזון את המועדון תמורת 1.8 מיליון שקל וכיסוי החובות שהשאיר אחריו ברקוביץ'. ב-17 במאי 2022 עזב את המועדון.
תארים והישגים.
גביע המדינה
גביע הטוטו לליגת המשנה (1):
הפועל עכו
הפועל עכו היא קבוצת כדורגל ישראלית מהעיר עכו, המשחקת בליגה הלאומית. הקבוצה בלטה בעיקר בשנות ה-70 עת שיחקה בליגה הלאומית (הנחשבת כיום לליגת העל) ותחילת שנות ה-80, ונקראה "מבצר עכו" במשחקיה הביתיים, דימוי שזכתה לו בשל מגרשה הביתי שנבנה בסמוך לגבעת נפוליאון, כאשר גם נפוליאון נכשל בכבישת עכו, וגם בשל הקשיים שהערימה באותם זמנים על הקבוצות הגדולות בעיקר במשחקיה הביתיים ואף הצליחה לגרוף ניצחונות מול חלקן.
שנים אלו הביאו לעיר סיקור וכבוד רב, תרמו לכך שחקני הקבוצה שהיו ילידי העיר. הקבוצה מוכרת גם ממגרשה הביתי בעבר שהיה קרוי "מגרש נפוליאון" (שגם היה מתקן האימונים) על עצם היותו לרגלי גבעת נפוליאון. מיקומו של המגרש הביא לצפייה במשחקים של אוהדים מהגבעה, בעיקר לילדים ונערים שלא יכלו להרשות לעצמם לרכוש כרטיס ובזמנים בהם האצטדיון היה מלא עד אפס מקום. בשיר של יהודה פוליקר שנכתב עבור העלייה של הקבוצה לליגה הבכירה מוצגת הסביבה של אצטדיון הקבוצה, "מגרש נפוליאון" במילים: "בוא עלה אל הגבעה, בוא תראה ההצגה".
שיאה של הקבוצה היה בשנת 1976 כאשר העפילה לחצי גמר גביע המדינה. הפועל עכו זכתה לחשיפה נוספת עם העפלתה מחדש לליגה הבכירה בסוף עונת 2008/09 לאחר היעדרות של 31 שנים. אולם, שנים אלו בניגוד להעפלה הראשונית בשנות ה-70, נעוצות פחות בהישגים ובעיקר במאבקים חוזרים ונשנים להישארות בליגה. קמע הקבוצה כיום הוא דיוקן של נפוליאון בונפרטה וכך גם ארגון האוהדים הקרוי "אולטראס נפוליאון".
על אף שכיום היא מזוהה במדיה וסמלה עם הצבעים כחול-תכלת-לבן, במקור הקבוצה זוהתה עם הצבעים אדום-לבן ושחקניה נקראו "השדים האדומים".
היסטוריה.
המועדון נוסד בשנת 1946 ושיחק בליגה המחוזית הצפונית לפני קום המדינה. לאחר קום המדינה בעונת 1949/1950 (ליגה שנייה) שיחק המועדון בבית הצפון ב"ליגה המיוחדת", סיים במקום החמישי, וירד לליגה השלישית ליגה ג'. בסיום עונת 1953/1954 עלתה הקבוצה לליגה ב' ושיחקה שם עונה אחת בסופה ירדה בחזרה לליגה ג' וחזרה לליגה ב', שם נשארה עד 1963. בשנת 1963 הייתה לקבוצה הראשונה שהבטיחה לעצמה את העלייה לליגה א'.
בעונת 1962–1963 העפילה הקבוצה בחזרה לליגה השנייה (ליגה א') כאשר הייתה הראשונה בליגה שהבטיחה את העלייה. בשנות ה-60 המאוחרות ותחילת שנות ה-70 הייתה לקבוצת מרכז טבלה ומעלה בליגת המשנה וניסתה להעפיל מספר פעמים ללא הצלחה (סיימה מס' פעמים רב במקום השני בליגת המשנה). בעונת 1975/1976 הצליחה הקבוצה לבסוף לעלות לליגה הבכירה שהייתה לעונת שיא עבור המועדון הקטן מהצפון, שאף סיים במקום ה-11 והצליח להישאר בליגה הראשונה כבר בעונת הבכורה. באותה עונה זכתה בתואר אלוף האלופים של ליגה א' (ליגת לאומית היום), כאשר אירחה במגרשה הביתי את הפועל יהוד אל מול 3 אלף מאוהדיה שמעודדים אותה, כאשר בדקה ה-95 אלברט אדרעי בעט לעבר השער, הכדור פגע בשלום אסייג ונכנס פנימה.
באותה עונה רשמה הקבוצה את הישג השיא שלה בגביע המדינה, עת הגיעה למעמד חצי הגמר, בו הפסידה לבית"ר תל אביב. כוכבי הקבוצה בשנים אלה היו יחיאל המאירי, מומי זפרן, נביל מנסור, שלום אסייג, צ'רלי ואלברט אדרי ושלום ועקנין. תקופה זו זכורה על ידי רבים מוותיקי העיר כנקודת השיא בהיסטוריה של העיר עכו, לאחר שהקבוצה הביאה הרבה כבוד לעיר ואירחה את הקבוצות הגדולות במדינה. כמו כן, שחקני הקבוצה באותה נקודת זמן שנפרסה על פני כמה שנים הם ילידי העיר.
לכבוד ההעפלה ההיסטורית לליגה הבכירה בשנת 1976, הוציאה להקת ברקת (הגלגול הראשון של להקת בנזין) את המנון הפועל עכו (מילים ולחן: יהודה פוליקר) עם הפזמון:
הפועל עכו שרדה בליגה הבכירה במשך כשנתיים. בסוף עונת 1987/1988 ירד המועדון לליגה השלישית שם נשאר עד תחילת שנות האלפיים. יריבתה העירונית בשנים אלו, מכבי עכו, הפכה לקבוצה הבכירה של העיר ושיחקה בליגה מעליה מספר עונות מה שהיו לעונות השפל של המועדון, שלא הצליח להתרומם מעבר לליגה השלישית במשך יותר מעשור.
הפועל עכו זכתה לאזכור משמעותי על ידי הרכב "הגשש החיוור", בפרודיה על תוכנית הרדיו "שירים ושערים" שבאותה תקופה הייתה בתחילת דרכה:
רק בסוף עונת 2003/2004, הצליח המועדון לחזור לליגה השנייה (לאחר 16 עונות). בשנת 2006 זכתה הפועל עכו בתואר הראשון בתולדותיה, גביע הטוטו של הליגה הלאומית, לאחר שגברה בגמר על הפועל באר שבע 3-5 בפנדלים אחרי 0-0 בתום הארכה. בנוסף, בשנה זו הפתיעה הקבוצה את מכבי תל אביב עמוסת הכוכבים באצטדיון בלומפילד 0-4, במסגרת שמינית גמר גביע המדינה. ברבע גמר הגביע הובילה עכו על בני יהודה תל אביב עד הדקה ה-90, אך בני יהודה השוותה בתוספת הזמן וניצחה בהארכה, ובכך סיימה עכו את דרכה במפעל.בסופה של עונת סיימה עכו באחד מחמשת המקומות שהובילו לליגת העל ובשל כך חזרה לליגה הבכירה, לאחר היעדרות של 31 שנה. למרות תקציב דל וללא מגרש ביתי, סיימה הקבוצה את עונת במקום ה-12 והבטיחה בכך עונה נוספת בליגת העל. עונת נחשבה למוצלחת והקבוצה אף הייתה בצמרת הליגה בתחילת העונה, לבסוף סיימה בפלייאוף האמצעי במקום השמיני, הגבוה ביותר בתולדות המועדון.
בעונת חנכה הקבוצה את אצטדיונה החדש, ובעונת רשמה הקבוצה את תוצאת השיא שלה בליגת העל כשגברה באצטדיונה על בני סכנין בתוצאה 1–5.
בסוף עונת הגיעה הפועל עכו למצב כלכלי קשה, זאת לאור התחייבויות שונות של הקבוצה במאבקי ההישרדות. החובות של הקבוצה עמדו סביב המיליון וחצי שקלים, בנוסף הקבוצה נדרשה על ידי עיריית עכו להחזיר כספים מהעונה האחרונה. עיריית עכו סירבה בתוקף להעביר כספים לקבוצה לעונה הבאה מה שהעמיד את הקבוצה בסכנת התפרקות ממשית. ב-28 במאי 2013 יצא יו"ר הקבוצה לשעבר, יהודה ברשישת מפגישה בעירייה והודיעה כי ככל הנראה הקבוצה תלך לפירוק, זאת לאחר שברשישת טען שבפגישה העירייה לא ניסתה לבוא לקראת הקבוצה למציאת פתרון הולם. באותם הימים העיר עכו הופצה במודעות אבל על ידי אוהדים, לפיהם הפועל עכו התפרקה ועידן הקבוצה הסתיים.
בסופו של דבר, על אף הנתק, הצליחו שני הצדדים להגיע להסכמים ביניהם. חלק מחברי העמותה הוחלפו והעירייה הגדילה את התקציב של הקבוצה, במסגרת ההסכמים העירייה אפשרה באותה עונה לקבוצה להשתמש במתקנים כמו האצטדיון והעבירה את המשרדים ממגרש נפוליאון לאצטדיון.
לקראת עונת הציג המועדון סמל חדש. את אותה העונה החלה הקבוצה תחת אלון חרזי כמאמנה. לאחר שמיעטה הקבוצה לצבור נקודות, ומוקמה במקום האחרון של הטבלה במשך מרבית העונה, סיים חרזי את תפקידו בקבוצה, וב-8 בינואר 2015 מונה במקומו שלומי דורה, אשר סייע לקבוצה להישאר בליגת העל. עכו הבטיחה את הישארותה בליגה מחזור אחד לפני תום העונה.
עונת נפתחה רע עבור המועדון שלא הצליח לצבור נקודות והדרדר לתחתית הליגה. ב-16 במאי 2016 אחרי פתיחה של הפלייאוף שכלל חמישה משחקים רצופים ללא ניצחון, הפועל עכו אירחה את עירוני קריית שמונה למשחק אשר רק ניצחון בו היה משאיר אותה בליגת העל עונה נוספת. המשחק הסתיים בתיקו 1-1, תוצאה אשר לא הספיקה להישארות בליגה והקבוצה נשרה לליגה הלאומית לאחר 7 עונות רצופות בליגה הבכירה. שלומי דורה מונה למאמן הקבוצה בסיום העונה על מנת לעזור לקבוצה לחזור לליגת העל.
ב-27 ביולי 2015 חנכה הקבוצה מגרש אימונים אשר משמש את הסגל הבוגר וקבוצות הנוער של המועדון.
בסיום עונת ב-15 במאי הבטיחה הפועל עכו את עלייתה לליגת העל לאחר עונה אחת בלאומית. עם עלייתה לליגת העל, התעניינו אנשי העסקים עדי קריספין ודן לובלסקי ברכישת הקבוצה. הרעיון אושר במועצת העיר, וטיוטת ההסכם נחתמה. ב-4 ביוני, לאחר שכל הצדדים הסכימו ביניהם על העברת הקבוצה, דן לובלסקי התחרט ופוצץ את העסקה. הקבוצה נקלעה לחוב של 1.4 מיליון שקלים, ובניית סגל הקבוצה התעכב. בנוסף לכך, הקבוצה עמדה לדין עקב חוזים כפולים שנחתמו עם חלק מהשחקנים והצוות המקצועי. הקבוצה לא דיווחה לבקרה על מענקי העלייה, והוצאות נוספות כגון הוצאות רכב, שכר דירה וכו׳. רוב השחקנים הנאשמים הגיעו לעסקת טיעון עם בית הדין כאשר הם שילמו 10% מהסכום שעליו הם נאשמו.
לקראת פתיחת עונת בליגת העל הצטרף למועדון שחקן עבר, עיתונאי ספורט וסוכן שחקנים בעברו בשם דניאל סטאנצ'ו, שהוצג בתור מנהל מקצועי והבעלים החדש של הקבוצה. במהלך העונה כשלה הקבוצה פעם אחר פעם, לא הצליחה להתרומם וירדה ליגה מהמקום האחרון בטבלה, ב-29 באפריל 2018, אחרי עונה אחת בלבד בליגת העל. לאחר ירידתה של עכו לליגה הלאומית, התקיים הליך בוררות בין סטאנצ'ו לבין עיריית עכו, שטענה כי הוא אינו עומד בהסכם הרכישה ועל כן עליו להחזיר את הבעלות על המועדון לידי העירייה. ב-19 ביולי 2018 הסתיים הליך הבוררות בפסיקה של בית המשפט לטובת עיריית עכו - שהחזירה אליה את הבעלות על הקבוצה בליגה הלאומית. ב-10 במרץ 2019 מונה חיים לוי למאמן הקבוצה.
אצטדיון.